ddrg/super_eurlex huggingface dataset:
2002/981/EY: Neuvoston päätös, tehty 11 päivänä marraskuuta 2002, Euroopan talousyhteisön ja Norjan kuningaskunnan kahdenvälisen vapaakauppasopimuksen pöytäkirjaa N:o 2 koskevan Euroopan yhteisön ja Norjan kuningaskunnan välisen sopimuksen tekemisestä kirjeenvaihtona



Virallinen lehti nro L 341 , 17/12/2002 s. 0063 - 0063



Neuvoston päätös, tehty 11 päivänä marraskuuta 2002, Euroopan talousyhteisön ja Norjan kuningaskunnan kahdenvälisen vapaakauppasopimuksen pöytäkirjaa N:o 2 koskevan Euroopan yhteisön ja Norjan kuningaskunnan välisen sopimuksen tekemisestä kirjeenvaihtona (2002/981/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Euroopan yhteisön ja Norjan kuningaskunnan välillä on neuvoteltu kirjeenvaihtona tehty vastavuoroisuuteen perustuva sopimus, joka koskee Euroopan talousyhteisön ja Norjan kuningaskunnan kahdenvälisen vapaakauppasopimuksen pöytäkirjassa N:o 2(1) tarkoitettuja tiettyjä jalostettuja maataloustuotteita ja jonka avulla pyritään parantamaan kauppajärjestelmiä ja ratkaisemaan eräitä niihin liittyviä ongelmia. (2) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/ETY(2) mukaisesti. (3) Sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Norjan kuningaskunnan välinen kirjeenvaihtona tehty sopimus Euroopan talousyhteisön ja Norjan kuningaskunnan kahdenvälisen vapaakauppasopimuksen pöytäkirjasta N:o 2. Sopimuksen teksti on tämän päätöksen liitteenä. 2 artikla Komissio, jota avustaa asetuksen (EY) N:o 3448/93(3) 16 artiklassa tarkoitettu jalostettujen maataloustuotteiden kauppaa koskevia horisontaalisia kysymyksiä käsittelevä komitea, antaa tämän päätöksen soveltamista koskevat yksityiskohtaiset säännöt. Tähän päätökseen sovelletaan päätöksen 1999/468/EY 4 artiklaa. Kyseisen päätöksen 4 artiklan 3 kohdassa tarkoitettu määräaika vahvistetaan yhdeksi kuukaudeksi. 3 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa 1 artiklassa tarkoitettu sopimus yhteisöä sitovasti. Tehty Brysselissä 11 päivänä marraskuuta 2002. Neuvoston puolesta Puheenjohtaja B. Mikkelsen (1) EYVL L 171, 27.6.1973, s. 1. (2) EYVL L 184, 17.7.1999, s. 23. (3) EYVL L 318, 20.12.1993, s. 18, asetus sellaisena kuin se on viimeksi muutettuna asetuksella (EY) N:o 2580/2000 (EYVL L 298, 25.11.2000, s. 5).
2002/970/EY: Neuvoston päätös, tehty 18 päivänä marraskuuta 2002, vuoden 2001 kansainvälisen kaakaosopimuksen tekemisestä Euroopan yhteisön puolesta



Virallinen lehti nro L 342 , 17/12/2002 s. 0001 - 0001



Neuvoston päätös, tehty 18 päivänä marraskuuta 2002, vuoden 2001 kansainvälisen kaakaosopimuksen tekemisestä Euroopan yhteisön puolesta (2002/970/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan kanssa, ottaa huomioon komission ehdotuksen, sekä katsoo seuraavaa: (1) Yhdistyneiden Kansakuntien kauppa- ja kehityskonferenssin yhteyteen perustettu neuvottelukonferenssi hyväksyi 2 päivänä maaliskuuta 2001 tehdyllä päätöksellä vuoden 2001 kansainvälisen kaakaosopimuksen tekstin. (2) Tämä uusi sopimus korvaa vuoden 1993 kansainvälisen kaakaosopimuksen, jonka voimassaoloa on jatkettu ja jonka voimassaolo päättyy viimeistään 30 päivänä syyskuuta 2003. (3) Vuoden 2001 kansainvälinen kaakaosopimus on avoin allekirjoittamista sekä ratifioimista ja hyväksymistä koskevien asiakirjojen tallettamista varten. (4) Koska yhteisö on vuoden 1993 jatketun kansainvälisen kaakaosopimuksen jäsen, on sen edun mukaista hyväksyä kyseisen sopimuksen seuraajaksi tarkoitettu sopimus, ON PÄÄTTÄNYT SEURAAVAA: 1 artikla Hyväksytään vuoden 2001 kansainvälinen kaakaosopimus Euroopan yhteisön puolesta. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on oikeus yhteisön puolesta allekirjoittaa sopimus ja tallettaa sen hyväksymistä koskeva asiakirja. Tehty Brysselissä 18 päivänä marraskuuta 2002. Neuvoston puolesta Puheenjohtaja P. S. Møller
2002/985/EY,Euratom: Neuvoston päätös, tehty 10 päivänä joulukuuta 2002, talous- ja sosiaalikomitean jäsenille ja varajäsenille myönnettävien päivärahojen mukauttamisesta tehdyn päätöksen 2001/368/EY, Euratom muuttamisesta



Virallinen lehti nro L 343 , 18/12/2002 s. 0031 - 0031



Neuvoston päätös, tehty 10 päivänä joulukuuta 2002, talous- ja sosiaalikomitean jäsenille ja varajäsenille myönnettävien päivärahojen mukauttamisesta tehdyn päätöksen 2001/368/EY, Euratom muuttamisesta (2002/985/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 258 artiklan neljännen kohdan, ottaa huomioon Euroopan atomienergiayhteisön perustamissopimuksen ja erityisesti sen 166 artiklan neljännen kohdan, ottaa huomioon Euroopan talous- ja sosiaalikomitean 8 päivänä heinäkuuta 2002 esittämän pyynnön, sekä katsoo seuraavaa: (1) Euroopan talous- ja sosiaalikomitea esitti 8 päivänä heinäkuuta 2002 muistion komitean jäsenille ja varajäsenille myönnettävien päivärahojen mukauttamisesta 7 päivänä toukokuuta 2001 tehdyn neuvoston päätöksen 2001/368/EY, Euratom(1) soveltamisesta, pyytäen muistiossa nykyisen järjestelmän säilyttämistä. (2) Neuvosto, samalla kun se myöntää, että päivärahoja vastaavat korvaukset voisivat perustua todellisiin kustannuksiin kiinteämääräisten järjestelmien sijasta, katsoo kuitenkin, että käytännön syistä on syytä säilyttää nykyinen järjestelmä, ON PÄÄTTÄNYT SEURAAVAA: 1 artikla Poistetaan päätöksen 2001/368/EY, Euratom 3 artiklan toinen kohta. 2 artikla Tätä päätöstä noudatetaan 1 päivästä tammikuuta 2003. Tehty Brysselissä 10 päivänä joulukuuta 2002. Neuvoston puolesta Puheenjohtaja P. S. Møller (1) EYVL L 130, 12.5.2001, s. 39.
2002/969/EY: Neuvoston päätös, tehty 26 päivänä marraskuuta 2002, Euroopan yhteisöjen ja niiden jäsenvaltioiden ja Bulgarian tasavallan välisestä assosiaatiosta tehtyyn Eurooppa-sopimukseen liittyvän, kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä



Virallinen lehti nro L 335 , 12/12/2002 s. 0017 - 0028



Neuvoston päätös, tehty 26 päivänä marraskuuta 2002, Euroopan yhteisöjen ja niiden jäsenvaltioiden ja Bulgarian tasavallan välisestä assosiaatiosta tehtyyn Eurooppa-sopimukseen liittyvän, kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä (2002/969/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) On suotavaa täydentää lisäpöytäkirjalla Euroopan yhteisöjen ja niiden jäsenvaltioiden ja Bulgarian tasavallan assosiaatiosta tehtyä Eurooppa-sopimusta(1) etuuskohtelun myöntämiseksi Bulgarian tasavallasta peräisin olevien kalojen ja kalastustuotteiden tuonnissa yhteisöön ja yhteisöstä peräisin olevien kalojen ja kalastustuotteiden tuonnissa Bulgarian tasavaltaan. (2) Sen vuoksi mainittuun Eurooppa-sopimukseen olisi lisättävä uusi kalojen ja kalastustuotteiden kauppajärjestelyjä koskeva pöytäkirja. (3) Pöytäkirja olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisöjen ja niiden jäsenvaltioiden ja Bulgarian tasavallan välisestä assosiaatiosta tehtyyn Eurooppa-sopimukseen liittyvä kalojen ja kalastustuotteiden kauppajärjestelyjen vahvistamista koskeva lisäpöytäkirja. Pöytäkirjan teksti on tämän päätöksen liitteenä. 2 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa pöytäkirja yhteisöä sitovasti. Tehty Brysselissä 26 päivänä marraskuuta 2002. Neuvoston puolesta Puheenjohtaja B. Bendtsen (1) EYVL L 358, 31.12.1994, s. 3.
2002/920/EY: Komission päätös, tehty 25 päivänä marraskuuta 2002, jauhelihaa ja raakalihavalmisteita koskevan päätöksen 1999/710/EC muuttamisesta Australian, Liettuan ja Slovenian osalta (ETA:n kannalta merkityksellinen teksti) (tiedoksiannettu numerolla K(2002) 4536)



Virallinen lehti nro L 321 , 26/11/2002 s. 0049 - 0050



Komission päätös, tehty 25 päivänä marraskuuta 2002, jauhelihaa ja raakalihavalmisteita koskevan päätöksen 1999/710/EC muuttamisesta Australian, Liettuan ja Slovenian osalta (tiedoksiannettu numerolla K(2002) 4536) (ETA:n kannalta merkityksellinen teksti) (2002/920/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 2001/4/EY(2), ja erityisesti sen 2 artiklan 4 kohdan, sekä katsoo seuraavaa: (1) Väliaikaisista luetteloista kolmansien maiden laitoksista, joista jäsenvaltiot sallivat jauhelihan ja raakalihavalmisteiden tuonnin 15 päivänä lokakuuta 1999 tehty komission päätös 1999/710/EY(3) sisältää väliaikaiset luettelot jauhelihaa ja raakalihavalmisteita tuottavista kolmansien maiden laitoksista. (2) Australia, Liettua ja Slovenia ovat nimenneet jauhelihaa ja raakalihavalmisteita tuottavat laitokset, joiden toimivaltaiset viranomaiset vakuuttavat toimivan yhteisön sääntöjen mukaisesti. (3) Kyseiset Australian, Liettuan ja Slovenian laitokset voidaan näin ollen sisällyttää väliaikaisesti luetteloihin. Päätös 1999/710/EY olisi tämän vuoksi muutettava vastaavasti. (4) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään päätöksen 1999/710/EY liitteeseen seuraavat rivit: "País: Australia/Land: Australien/Land: Australien/Χώρα: Αυστραλία/Country: Australia/Pays: Australie/Paese: Australia/Land: Australië/País: Austrália/Maa: Australia/Land: Australien País: Lituania/Land: Litauen/Land: Litauen/Χώρα: Λιθουανία/Country: Lithuania/Pays: Lituanie/Paese: Lituania/Land: Litouwen/País: Lituânia/Maa: Liettua/Land: Litauen País: Eslovenia/Land: Slovenien/Land: Slowenien/Χώρα: Σλοβενία/Country: Slovenia/Pays: Slovénie/Paese: Slovenia/Land: Slovenië/País: Eslovénia/Maa: Slovenia/Land: Slovenien" 2 artikla Tätä päätöstä sovelletaan kolmannesta päivästä sen jälkeen, kun se on julkaistu Euroopan yhteisöjen virallisessa lehdessä. 3 artikla Tämä päätös on osoitettu kaikille jäsenvaltioille. Tehty Brysselissä 25 päivänä marraskuuta 2002. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 2, 5.1.2001, s. 21. (3) EYVL L 281, 4.11.1999, s. 82.
2002/987/EY: Komission päätös, tehty 13 päivänä joulukuuta 2002, Falklandin saarten laitoksista, joista saa tuoda tuoretta lihaa yhteisöön (ETA:n kannalta merkityksellinen teksti) (tiedoksiannettu numerolla K(2002) 4988)



Virallinen lehti nro L 344 , 19/12/2002 s. 0039 - 0040



Komission päätös, tehty 13 päivänä joulukuuta 2002, Falklandin saarten laitoksista, joista saa tuoda tuoretta lihaa yhteisöön (tiedoksiannettu numerolla K(2002) 4988) (ETA:n kannalta merkityksellinen teksti) (2002/987/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 1452/2001(2), ja erityisesti sen 4 artiklan 1 kohdan ja 18 artiklan 1 kohdan, sekä katsoo seuraavaa: (1) Yhteisön ulkopuolisten maiden laitoksille voidaan antaa lupa viedä tuoretta lihaa yhteisöön ainoastaan, jos ne täyttävät direktiivissä 72/462/ETY säädetyt yleiset ja erityiset edellytykset. (2) Yhteisön tarkastuskäynnin perusteella näyttää siltä, että eläinten terveystilanne on Falklandin saarilla yhtä hyvä kuin jäsenvaltioissa ennen kaikkea lihan kautta tapahtuvan tautien leviämisen osalta ja että tuoreen lihan tuotantoa valvotaan tyydyttävällä tavalla. (3) Falklandin saaret ovat toimittaneet direktiivin 72/462/ETY 4 artiklan 3 kohtaa varten tiedot laitoksesta, jolle olisi annettava lupa viedä tuoretta lihaa yhteisöön. (4) Yhteisön tarkastuksessa kävi ilmi, että kyseisen laitoksen hygieniastandardit ovat tyydyttävät ja että se voidaan tämän vuoksi lisätä direktiivin 72/462/ETY 4 artiklan 1 kohdan mukaisesti laadittavaan sellaisia laitoksia koskevaan ensimmäiseen luetteloon, joista tuoreen lihan tuonti voidaan sallia. Liitteessä mainitusta laitoksesta tapahtuvaan tuoreen lihan tuontiin sovelletaan voimassa olevia säännöksiä, perustamissopimuksen yleisiä määräyksiä ja erityisesti muita terveyden suojaa koskevia yhteisön eläinlääkintäasetuksia. (5) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän yhteisön komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Annetaan liitteessä mainitulle Falklandin saaren laitokselle lupa viedä tuoretta lihaa yhteisöön. 2. Tuonti kyseisestä laitoksesta edellyttää yhteisön eläinlääkintäsäännösten ja ennen kaikkea terveyden suojaa koskevien säännösten noudattamista. 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä joulukuuta 2002. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 198, 21.7.2001, s. 11. LIITE Maa: Falklandin saaret >TAULUKON PAIKKA>
2002/112/EY: Komission päätös, tehty 11 päivänä helmikuuta 2002, direktiivin 92/34/ETY muuttamisesta tuontiedellytyksiä koskevan poikkeuksen soveltamisen jatkamiseksi kolmansista maista tuotavien hedelmäntuotantoon tarkoitettujen hedelmäkasvien ja niiden lisäysaineiston osalta (ETA:n kannalta merkityksellinen teksti) (tiedoksiannettu numerolla K(2002) 428)



Virallinen lehti nro L 041 , 13/02/2002 s. 0044 - 0044



Komission päätös, tehty 11 päivänä helmikuuta 2002, direktiivin 92/34/ETY muuttamisesta tuontiedellytyksiä koskevan poikkeuksen soveltamisen jatkamiseksi kolmansista maista tuotavien hedelmäntuotantoon tarkoitettujen hedelmäkasvien ja niiden lisäysaineiston osalta (tiedoksiannettu numerolla K(2002) 428) (ETA:n kannalta merkityksellinen teksti) (2002/112/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmäntuotantoon tarkoitettujen hedelmäkasvien ja niiden lisäysaineiston pitämisestä kaupan 28 päivänä huhtikuuta 1992 annetun neuvoston direktiivin 92/34/ETY(1), sellaisena kuin se on viimeksi muutettuna komission päätöksellä 1999/30/EY(2), ja erityisesti sen 16 artiklan 2 kohdan toisen alakohdan, sekä katsoo seuraavaa: (1) Komission on direktiivin 92/34/ETY 16 artiklan 1 kohdan mukaisesti päätettävä, vastaavatko hedelmäkasvit ja niiden lisäysaineistot, jotka tuotetaan kolmannessa maassa ja joista on samat takeet toimittajan velvoitteita, tunnistettavuutta, ominaisuuksia, kasvien terveyttä, kasvualustaa, pakkaamista, tarkastusta koskevia yksityiskohtaisia, merkitsemistä ja sulkemista koskevilta osin, yhteisössä tuotettuja mainitun direktiivin vaatimukset ja edellytykset täyttäviä hedelmäkasveja ja niiden lisäysaineistoja kaikilta näiltä osin. (2) Kolmansien maiden edellytyksistä ei kuitenkaan edelleenkään ole käytettävissä niin paljon tietoa, että komissio voisi tässä vaiheessa tehdä mitään kolmatta maata koskevaa päätöstä. (3) Kaupan järjestelyjen häiriintymisen ehkäisemiseksi olisi direktiivin 92/34/ETY 16 artiklan 2 kohdan mukaisesti sallittava, että kolmansista maista hedelmäkasveja ja niiden lisäysaineistoa tuovat jäsenvaltiot voivat edelleen soveltaa edellytyksiä, jotka ovat vastaaviin yhteisön tuotteisiin sovellettavien edellytysten kaltaisia. (4) Direktiivin 92/34/ETY 16 artiklan 2 kohdan ensimmäisessä alakohdassa tarkoitettua poikkeuksen soveltamiskautta, jota jatkettiin 31 päivään joulukuuta 2001 päätöksellä 1999/30/EY, olisi tämän vuoksi jatkettava edelleen. (5) Tässä päätöksessä säädetyt toimenpiteet ovat hedelmänsukuisia ja -lajisia kasveja ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan direktiivin 92/34/ETY 16 artiklan 2 kohdan ensimmäisessä alakohdassa oleva ilmaisu "31 päivään joulukuuta 2001" ilmaisulla "31 päivään joulukuuta 2004". 2 artikla Tämä päätös on osoitettu kaikille jäsenvaltioille. Tehty Brysselissä 11 päivänä helmikuuta 2002. Komission puolesta David Byrne Komission jäsen (1) EYVL L 157, 10.6.1992, s. 10. (2) EYVL L 8, 14.1.1999, s. 30.
2002/471/EY: Komission päätös, tehty 20 päivänä kesäkuuta 2002, Japanista peräisin olevien kalastus- ja vesiviljelytuotteiden erityisten tuontiedellytysten vahvistamisesta tehdyn komission päätöksen 95/538/EY muuttamisesta (ETA:n kannalta merkityksellinen teksti) (tiedoksiannettu numerolla K(2002) 2205)



Virallinen lehti nro L 163 , 21/06/2002 s. 0021 - 0023



Komission päätös, tehty 20 päivänä kesäkuuta 2002, Japanista peräisin olevien kalastus- ja vesiviljelytuotteiden erityisten tuontiedellytysten vahvistamisesta tehdyn komission päätöksen 95/538/EY muuttamisesta (tiedoksiannettu numerolla K(2002) 2205) (ETA:n kannalta merkityksellinen teksti) (2002/471/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna neuvoston direktiivillä 97/79/EY(2), ja erityisesti sen 11 artiklan 5 kohdan, sekä katsoo seuraavaa: (1) Japanista peräisin olevien kalastus- ja vesiviljelytuotteiden erityisten tuontiedellytysten vahvistamisesta 6 päivänä joulukuuta 1995 tehdyn komission päätöksen 95/538/EY(3), sellaisena kuin se on viimeksi muutettuna komission päätöksellä 2001/253/EY(4), liitteessä A säädetään Euroopan yhteisöön vietäviksi tarkoitettujen Japanista peräisin olevien kalastus- ja vesiviljelytuotteiden terveystodistuksen mallista. (2) Japanista peräisin olevien jalostettujen tai jäädytettyjen simpukoiden, piikkinahkaisten, vaippaeläinten ja merikotiloiden erityisistä tuontiedellytyksistä 20 päivänä kesäkuuta 2002 tehdyssä komission päätöksessä 2002/470/EY(5) sallitaan jäädytettyjen ja jalostettujen simpukoiden, piikkinahkaisten, vaippaeläinten ja merikotiloiden tuonti Japanista. Sen vuoksi on tarpeen muuttaa päätöksessä 95/538/EY säädetty terveystodistus simpukoiden vaatimuksia koskevien asianmukaisten mainintojen sisällyttämiseksi siihen. (3) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan komission päätös 95/538/EY seuraavasti: Korvataan liite A tämän päätöksen liitteellä. 2 artikla Tätä päätöstä sovelletaan 24 päivästä kesäkuuta 2002. 3 artikla Tämä päätös on osoitettu kaikille jäsenvaltioille. Tehty Brysselissä 20 päivänä kesäkuuta 2002. Komission puolesta David Byrne Komission jäsen (1) EYVL L 268, 24.9.1991, s. 15. (2) EYVL L 24, 30.1.1998, s. 31. (3) EYVL L 304, 16.12.1995, s. 52. (4) EYVL L 91, 31.3.2001, s. 81. (5) Ks. tämän virallisen lehden sivu 19. LIITE "LIITE A >PIC FILE= "L_2002163FI.002203.TIF"> >PIC FILE= "L_2002163FI.002301.TIF">"
2002/797/EY: Komission päätös, tehty 14 päivänä lokakuuta 2002, päätöksen 97/467/EY muuttamisesta Grönlannin tarhatun riistan osalta (ETA:n kannalta merkityksellinen teksti) (tiedoksiannettu numerolla K(2002) 3751)



Virallinen lehti nro L 277 , 15/10/2002 s. 0023 - 0024



Komission päätös, tehty 14 päivänä lokakuuta 2002, päätöksen 97/467/EY muuttamisesta Grönlannin tarhatun riistan osalta (tiedoksiannettu numerolla K(2002) 3751) (ETA:n kannalta merkityksellinen teksti) (2002/797/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 2001/4/EY(2), ja erityisesti sen 2 artiklan 1 kohdan, sekä katsoo seuraavaa: (1) Väliaikaisista luetteloista kolmansien maiden laitoksista, joista jäsenvaltiot sallivat kanin ja tarhatun riistan lihan tuonnin, 7 päivänä heinäkuuta 1997 tehdyssä komission päätöksessä 97/467/EY(3), sellaisena kuin se on viimeksi muutettuna päätöksellä 2002/614/EY(4), vahvistetaan väliaikaiset luettelot kanin ja luonnonvaraisen riistan lihaa tuottavista laitoksista. (2) Grönlanti on toimittanut luettelon luonnonvaraisen riistan lihaa tuottavista laitoksista, joiden toimivaltaiset viranomaiset takaavat olevan yhteisön sääntöjen mukaisia. (3) Grönlannin osalta voidaan siis laatia väliaikainen luettelo luonnonvaraisen riistan lihaa tuottavista laitoksista. (4) Sen vuoksi päätös 97/467/EY olisi muutettava. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään tämän päätöksen liite päätöksen 97/467/EY liitteeseen I. 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä lokakuuta 2002. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 2, 5.1.2001, s. 21. (3) EYVL L 199, 26.7.1997, s. 57. (4) EYVL L 196, 25.7.2002, s. 58. ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA País: Groenlandia/Land: Grønland/Land: Grönland/Κράτος: Γροιλανδία/Country: Greenland/Pays: Groenland/Paese: Groenlandia/Land: Groenland/País: Gronelândia/Maa: Grönlanti/Land: Grönland >TAULUKON PAIKKA> SH: Matadero/slagteri/Schlachthof/σφαγείο/slaughterhouse/abattoir/macello/slachthuis/Matadouro/teurastamo/Slakteri CS: Almacén frigorífico/køle-/frysehus/Kühllager/ψυκτικός χώρος αποθήκευσης/cold store/entreposage/deposito frigorifero/koelhuis/Armazém frigorífico/kylmävarasto/Kyl- eller fryshus CP: Sala de despiece/opskæringsvirksomheder/Zerlegungsbetrieb/εργαστήριο τεμαχισμού/cutting plant/découpe/sala di sezionamento/uitsnijderij/Sala de corte/leikkaamo/Styckningsanläggning b: Biungulados/klovbærende dyr/Paarhufer/δίχηλα/biungulates/biongulés/biungulati/tweehoevigen/Biungulados/sorkkaeläimet/Klövdjur